Fem unge mænd blev i løbet af aftenen og natten anholdt i det centrale Aalborg.

Politiet har i nat haft fem unge mænd i detentionen, efter at AaB's fodboldspillere blev fejret i Aalborgs gader. Alle fem blev anholdt og sigtet for at overtræde ordensbekendtgørelsen. Anholdelserne skete omkring Jomfru Ane Gade. De bliver løsladt i løbet af formiddagen og får hver en bøde med hjem.